Lav et referat af nedenstående tekst:

Tekst:
Årets kulturmøde på Mors var en stor succes målt på antallet af deltagere. I løbet af de tre dage Kulturmødet 2014 varede, lagde mindst 10.000 mennesker vejen forbi Mors. Der er således sket en fordobling i forhold til premiereåret sidste år. Både målt på antallet af deltagere, gæster, debatter og arrangementer. Trods arrangementet store vækst vil arrangørerne dog gerne fastholde det fundament, Kulturmødet er bygget på. - Kulturmødet skal ikke være et Folkemøde nummer to, hvor organisationer kommer og taler hver deres sag. Vi skal holde fast i, at vi skal diskutere kulturen og dens placering i samfundet bredt. Kulturmødet kan sætte kulturen og kunsten til debat i nogle mere frie rammer, end vi er vant til, siger Ulla Astman, regionsrådsformand i Region Nordjylland. Region Nordjylland er sammen med Morsø Kommune de bærende kræfter bag Kulturmødet. Ulla Astman er ikke i tvivl om, at arrangementet har sin berettigelse. - Kulturmødet kan danne rammen om en bredere debat - en debat, der er mere inddragende. Du kan blande dig som publikum og være med til at sætte dagsordenen, og det er en af Kulturmødets styrker, som vi skal holde fast i, siger hun. Kulturmødet på Mors bliver afholdt igen næste år fra 20. til 22. august.

Referat:
Mindst 10.000 mennesker deltog i Kulturmødet på Mors fra 21. til 23. august.